L 183/38 Den Europæiske Unions Tidende 11.7.2008 KOMMISSIONEN KOMMISSIONENS BESLUTNING af 27. juni 2008 om tilladelse til markedsføring af tørret pulp af abebrødfrugt som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2008) 3046) (Kun den engelske udgave er autentisk) (2008/575/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (), særlig artikel 7, og ud fra følgende betragtninger: (1) PhytoTrade Africa indgav den 9. august 2006 en anmod- ning til de kompetente myndigheder i Det Forenede Kongerige om tilladelse til at markedsføre tørret pulp af abebrødfrugt som en ny levnedsmiddelingrediens. (2) Den kompetente britiske fødevaremyndighed afgav den 12. juli 2007 den første vurderingsrapport. I rapporten konkluderedes det, at tørret pulp af abebrødfrugt ikke udgør en sundhedsrisiko for mennesker i de foreslåede anvendelsesmængder. (3) > Kommissionen  fremsendte  denne  første  vurde- ringsrapport til alle medlemsstaterne den 1. august 2007. (4) — Inden for det tidsrum på 60 dage, der er fastsat i artikel 6, stk. 4, i forordning (EF) nr. 258/97, blev der fremsat begrundede indsigelser mod markedsføring af produktet i henhold til denne bestemmelse. Disse indsi- gelser gav ikke anledning til bekymring over sikkerheden. I henhold til bestemmelserne i artikel 6, stk. 4, skal der dog træffes en fællesskabsafgørelse. (1) EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1). (5) — Tørret pulp af abebrødfrugt er i overensstemmelse med kriterierne i artikel 3, stk. 1, i forordning (EF) nr. 258/97. (6) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Tørret pulp af abebrødfrugt som omhandlet i bilaget kan markedsføres i Fællesskabet som en ny levnedsmiddelingrediens. Artikel 2 Den nye levnedsmiddelingrediens, der godkendes ved denne beslutning, betegnes »pulp af abebrødfrugt« på mærkningen af den fødevare, der indeholder den. Artikel 3 Denne beslutning er rettet til PhytoTrade Africa — London Office, Unit W215, Holywell Centre, 1 Phipp Street, London EC2A 4PS, Det Forenede Kongerige. Udfærdiget i Bruxelles, den 27. juni 2008. På Kommissionens vegne Androulla VASSILIOU Medlem af Kommissionen